Centra Tombejo de Bruĝo

La Centra Tombejo de Bruĝo estas granda tombejo en Assebroek en la belga urbo Bruĝo. La tombejo troviĝas je la rando de la kvartaloj Sint-Katarina kaj Steenbrugge. Ne konfuzu ĝin kun la Parktombejo Blauwe Toren, kreita en la 1970-aj jaroj norde de la urbo, nek kun la tombejo de la iama sendependa komunumo Assebroek en la kvartalo Ver-Assebroek. Historio La dekreto de la 26-a de junio 1784 de imperiestro Jozefo la 2-a interalie malpermesis entombigojn en preĝejoj kaj ene de la urboj. Tial la bruĝa urbestraro aĉetis terenon en la najbara komunumo Assebroek. La unua entombigo en ĝi okazis je la 13-a de februaro 1787, sed pro kontraŭstaro de la loĝantaro nur en 1804 ĉiuj entombigoj okazis ekster la urbo. Arĥitekto Pierre Buyck en 1837 desegnis ĝeneralan planon. Jam en 1841 kaj 1864 la tombejo estis pligrandigita. Post pliaj pligrandigoj la tombejo nun havas areon de 12 hektaroj. Revalorigo Ĉirkaŭ la jaro 1980 ekkreskis la konscio ke ne nur la arĥitekturo de la centro de Bruĝo meritas protekton, sed ke ankaŭ en la stratoj kaj tombejoj ekster la urbo estas valoraj aferoj. En 1978 estis kreita Urba Komisiono pri Tombejaj Monumentoj. Ĝi iniciatis konstruon de lapidarium, konstruaĵo en kiu estas montritaj restaĵoj de malaperintaj tomboj kaj paneloj kun klarigoj. Ekde 2010, pro la malpermeso de herbicidoj, okazas eksperimentoj rilate al la plantoj ĉirkaŭ la tomboj (ne nur en la centra, sed ankaŭ en la ceteraj tombejoj). La urbo purigis kaj riparis plurajn valorajn tombojn. Valoraj monumentoj La plej valoraj monumentoj estas inventarigitaj kaj ricevis klarigan tabuleton. Ili estas listigitaj poste (unue la vicnumero, poste la parcelo de la tombejo, fine la nomo). 01 (09) Jan Goetinck 02 (08) Henri Gazet 03 (09) Hendrik kaj Gustaaf Pickery 04 (08) Flori Van Acker 05 (08) Van De Vyvere – Petyt 06 (12) Camille Moeyaert 07 (06) Paul Thévenet 08 (07) Carolus kaj Joannes Van Westerveldt 09 (07) Antoine Wemaer 10 (07) Albert Thooris kaj Yvonne Thooris 11 (07) Eugenius Van Hollebeke 12 (07) Pieter Albert Bossaert 13 (05) Auguste Retsin 14 (04) Vincent Deljoutte 15 (04) Eugenius De Keersgieter 16 (03) Jean-François Ancot 17 (05) Louis François Ancot 18 (03) Joseph-François Ducq 19 (01) François Kinsoen 20 (01) Edouard Campe 21 (01) François De Hondt 22 (01) Ferdinand D’hauw 23 (06) Louis Saeys 24 (01) Louis Grossé 25 (01) Samuel Coucke 26 (12) Edmond Van Hove 27 (12) Guido Gezelle 28 (01) John Steinmetz 29 (01) Jacob Wielmaker 30 (01) Pierre Carrezane Arborio 31 Kalvario-monumento 32 (13) Louis Reckelbus 33 (13) Pierre Buyck 34 (13) Jules Boyaval 35 13) Théo Raison 36 (14) Julius kaj Maurits Sabbe 37 (15) Isaac De Meyer kaj lia filo Désiré De Meyer 38 (42) Karel De Flou 39 (23) Ferdinand Van Coillie 40 (21) Charles Carton 41 (16) Johannes Pitiou 42 (18) Marie van Zuylen van Nyevelt 43 (18) Jacques De Mersseman 44 (02) Anne Le Bailly 45 (26) Karel Verschelde 46 (40) Jean Weber 47 (29) Ferdinand De Pape 48 Kapelo de la Kanonikoj 49 (27) Carolus Van Robays 50 (32) Jean Brunon Rudd 51 (34) Louis Delacenserie 52 (69) Edward Gailliard 53 (39) Charles De Wulf 54 (46) Raymond Seresia 55 (46) Achiel Logghe 56 (41) Achille Van Acker 57 (11) Familio Chantrell 58 (38) Antoon Jozef Witteryck 59 (37) Henri Dobbelaere 60 (38) Eugenius Lefebure 61 (09) Alfons Wybo (15) Familio Anthony Trollope (34) Familio Philippe Chrétien Popp Militista sekcio En aparta sekcio de la tombejo estas tomboj de belgaj kaj britaj soldatoj mortintaj dum la Unua kaj Dua Mondmilito. Germana Sekcio Ekde decembro 1914 ĝis 1956 la bruĝa tombejo ankaŭ havis germanan sekcion kun militmortintoj el la Unua Mondmilito. Ekde junio 1956 ĉiuj germanaj tomboj estis grupigitaj en Vladslo. Oktuna monolita memorŝtono, metita en la sekcio okaze de la inaŭguro je la 21-a de novembro 1915 tiam malaperis. Nur en 1984 ĝi revenis kaj nun troviĝas dekstre de la enirejo, apud la lapidarium. Brita Sekcio Dum la 19-a jarcento en Bruĝo loĝis multaj britaj familioj, ekzemple la familio Trollope. Iliaj tomboj troviĝas apud la lapidarium. Aliaj tombejoj en Bruĝo Ankaŭ en la partkomunumoj de Bruĝo (Assebroek, Dudzele, Sint-Andries, Sint-Kruis, Sint-Michiels kaj Sint-Pieters) estas tombejoj, plejofte tuj apud preĝejo, kun valoraj monumentoj. Ekis projekto por faciligi la serĉadon de tomboj per geografia informsistemo (GIS). Jam funkcias por Dudzele kaj Sint-Michiels. Reuzo de la tomboj En la tombejoj estas multaj valoraj monumentoj de mortintoj de kiuj ne plu estas familianoj. La urbo kapablas renovigi kaj konservi kelkajn, sed ne ĉiujn. Tial estis ellaborita proceduro, laŭ kiu privata persono povas transpreni por propra uzo tombon kies koncesio finiĝis. La nomo de la nova entombigito estas menciita tiamaniere ke la nomo de la antaŭa entombigito restas videbla (ekzemple skribante la nomon sur vitra plato). Eksteraj ligiloj Centra Tombejo de Bruĝo en la Flandra Inventaro de la Nemovebla Heredaĵo GIS por tombejo de Sint-Michiels Arkivigite je 2015-02-03 per la retarkivo Wayback Machine GIS por tombejo de Dudzele Arkivigite je 2015-02-03 per la retarkivo Wayback Machine Urba fotokolekto (uzu serĉvortojn 'stedelijk kerkhof') Literaturo Bob WARNIER & Albert CLARYSSE, Wandeling 2. De Brugse begraafplaats, Uitgaven West-Vlaamse Gidsenkring, Brugge, 2008 (Gvidlibreto por la tombejo)